**Атмасфера Венеры** нашмат шчыльнейшая і гарачэйшая за атмасферу Зямлі: тэмпература ла паверхні складае 740 К (467 °C) з ціскам каля 93 бар. Атмасфера Венеры змяшчае непразрыстыя аблокі з сернай кіслаты, што робіць немагчымым правядзенне аптычных назіранняў паверхні. З гэтай прычыны тапаграфічная інфармацыя аб паверхні атрымліваецца дзякуючы радыёлакацыйным даследаванням. Асноўнымі газамі, складнікамі атмасферы, з’яўляюцца двухвокіс вугляроду і азот. Іншыя хімічныя злучэнні прысутнічаюць толькі ў следавых колькасцях.

Атмасфера планеты знаходзіцца ў стане моцнай цыркуляцыі і кручэння. Поўны цыкл кручэння атмасферы складае ўсяго чатыры зямныя дні, што ў шмат разоў хутчэй за перыяд кручэння планеты (243 дні). Ветры пры такім хуткім кручэнні маюць хуткасць да 100 м/с (~360 км/гадз), што перавышае хуткасць кручэння пунктаў на экватары планеты ў 60 разоў. Для параўнання, на Зямлі самыя моцныя ветры маюць ад 10 % да 20 % хуткасці кручэння пунктаў на экватары. З іншага боку, хуткасць ветру зніжаецца па меры памяншэння вышыні, дасягаючы 10 км/гадз каля паверхні. Недалёка ад палюсоў існуюць антыцыкланічныя структуры, званыя палярнымі віхрамі. Кожны віхар мае двайное вока і характэрны S-падобны малюнак аблокаў.

У адрозненне ад Зямлі, Венера не мае магнітнага поля, і яе іанасфера аддзяляе атмасферу ад касмічнай прасторы і сонечнага ветру. Іанізаваны пласт не прапускае сонечнае магнітнае поле, надаючы Венеры асаблівае магнітнае асяроддзе. Яно разглядаецца як індукаваная магнітасфера Венеры. Лёгкія газы, у тым ліку вадзяная пара, пастаянна здзімаюцца сонечным ветрам праз індукаваны хвост магнітасферы. Мяркуецца, што атмасфера Венеры каля 4 мільярдаў гадоў таму была больш падобная да зямной, з вадкай вадой на паверхні. Незваротны парніковы эфект, магчыма, быў выкліканы выпарэннем паверхневай вады і наступным павышэннем узроўняў іншых парніковых газаў.

Нягледзячы на ​​экстрэмальныя ўмовы на паверхні планеты, атмасферны ціск і тэмпература на вышыні 50-65 км маюць практычна такія ж значэння, як і на паверхні Зямлі, што робіць верхнія слаі атмасферы Венеры найбольш падобнымі да зямных у Сонечнай сістэме (прычым нават больш, чым на паверхні Марса). Праз падабенства ціску і тэмпературы, а таксама з-за таго факта, што паветра для дыхання (21 % кіслароду, 78 % азоту) уздымаецца ў атмасферы Венеры (гэтак жа, як гелій уздымаецца на Зямлі), верхнія слаі атмасферы былі прапанаваны навукоўцамі ў якасці прыдатнага месца для даследавання і каланізацыі.

Зноскі
------

1. 1 2 3  Basilevsky, Alexandr T.; Head, James W. (2003). "The surface of Venus" (abstract page). *Rep. Prog. Phys*. **66** (10): 1699–1734. Bibcode:2003RPPh...66.1699B. doi:10.1088/0034-4885/66/10/R04.
2. 1 2 3  Svedhem, Hakan; Titov, Dmitry V.; Taylor, Fredric V.; Witasse, Oliver (2007). "Venus as a more Earth-like planet". *Nature*. **450** (7170): 629–632. Bibcode:2007Natur.450..629S. doi:10.1038/nature06432. PMID 18046393.
3. ↑  *Венера (планета) (руск.)* — артыкул з Вялікай савецкай энцыклапедыі
4. ↑  Dennis Normile (7 May 2010). "Mission to probe Venus's curious winds and test solar sail for propulsion". *Science*. **328** (5979): 677. Bibcode:2010Sci...328..677N. doi:10.1126/science.328.5979.677-a. PMID 20448159.
5. ↑  DK Space Encyclopedia: *Atmosphere of Venus*, p. 58.
6. ↑  Piccioni, G.; Drossart, P.; Sanchez-Lavega, A.; et al. (2007). "South-polar features on Venus similar to those near the north pole". *Nature*. **450** (7170): 637–640. Bibcode:2007Natur.450..637P. doi:10.1038/nature06209. PMID 18046395.
7. ↑  Kasting, J.F. (1988). "Runaway and moist greenhouse atmospheres and the evolution of Earth and Venus". *Icarus*. **74** (3): 472–494. Bibcode:1988Icar...74..472K. doi:10.1016/0019-1035(88)90116-9. PMID 11538226.
8. ↑  How Hot is Venus? **(нявызн.)** (1 мая 2006). Архівавана з першакрыніцы 31 студзеня 2012. Праверана 3 верасня 2015.
9. ↑  Landis, Geoffrey A. (2003). "Colonization of Venus". *AIP Conf. Proc*. **654** (1): 1193–1198. Bibcode:2003AIPC..654.1193L. doi:10.1063/1.1541418. Архівавана з арыгінала 11 ліпеня 2012. Праверана 13 студзеня 2022.

| ⛭✰ Венера |
| --- |
| Геаграфія | 

|  |
| --- |
| Атмасфера ·  Геалогія ·  Іонасфера ·  Картаграфія ·  Клімат |
| Радавыя тэрміны: | Разоры ·  Вянцы ·  Горы ·  Грады ·  Землі ·  Каньёны ·  Купалы ·  Лініі ·  Вобласці ·  Патэры ·  Плато ·  Раўніны ·  Тэсеры ·  Узгоркі ·  Уступы |
| Буйныядэталі рэльефу: | Зямля Іштар ·  Зямля Афрадыты ·  Раўніна Снягуркі ·  Горы Максвела ·  Вобласць Эйстлы ·  Вобласць Фебы ·  Раўніна Русалкі ·  Раўніна Седны ·  Раўніна Гінеўры ·  Вобласць Метыды ·  Вобласць Мнемасіны ·  Плато Лакшмі ·  Раўніна Айно ·  Гара Маат |
| Найбуйнейшыя кратары: | Мід ·  Ізабела ·  Майтнер ·  Клёнава ·  Клеапатра |

 | Выява планеты ВенераВыява планеты Венера |
| Даследаванне | Штучныя аб’екты на Венеры ·  Праграма «Венера» ·  «Піянер-Венера-1» ·  «Вега» ·  «Магелан» ·  «Венера-экспрэс» |
| Іншыя тэмы | Праходжанне Венеры па дыску Сонца ·  Астэроіды, што перасякаюць арбіту Венеры ·  Тэрафарміраванне Венеры ·  Жыццё на Венеры ·  Спадарожнікі Венеры ·  Геспер ·  Фазы Венеры |
|  **Катэгорыя:Венера (планета) ·   Вікісховішча:Венера** |

|  |  |
| --- | --- |
| ⚙️   Нарматыўны кантроль | LCCN: sh85142769 · Microsoft: 94490329 |